钦定古今图书集成/历象汇编/乾象典/第064卷 > 《郑樵通志》 > 《天汉起没》
## 钦定古今图书集成/历象汇编/乾象典/第064卷 > 《郑樵通志》 > 《天汉起没》

天河亦一名天汉，起自东方箕尾间，遂乃分为南北
道，南经傅说入鱼渊，开籥戴弁鸣河鼓，北经龟宿贯
箕边，次络斗魁冒左旗，又合南道天津湄，二道相合
西南行，分夹瓠瓜络人星，杵畔造父腾蛇精，王良附
路阁道平，登此大陵泛天船，直到卷舌又南征，五车
驾向北河南东井水位，入吾骖水位，过了东南游，经
次《南河》向阙丘。天狗天纪与天稷，七星南畔天河没。